Der skal være plads til 30 nye butikker i Aalborg Storcenter, og det betyder en udvidelse på 33 procent. Det skriver gratisavisen 24timer. ATP Ejendomme, der ejer storcentret, har ansøgt Aalborg kommune om at udvide med 10.000 kvadratmeter, eller hvad der svarer til næsten halvanden fodboldbane. - Flere af vores nuværende butikker ønsker mere plads, men det har vi ikke. Desuden er det blevet en næsten daglig begivenhed, at andre butikker henvender sig udefra for at komme ind i centret, siger Brian Svart, ejendomschef hos ATP Ejendomme til 24timer.

Opsummering:
Aalborg Storcenter vil udvide med 10.000 kvadratmeter.